Bewaar ons seelewe | Vroue-Landbouvereniging van Kaapland
Home/Klein Brakrivier Tak, News/Bewaar ons seelewe
Bewaar ons seelewe
Datum Van Vergadering: 27 Augustus 2019
Klein-Brakrivier VLV leer oor bewaring van ons seediere
Klein-Brakrivier VLV Openbare Sake Sameroeper, Elrina van Zyl, se passievolle gaste vir die Augustus byeenkoms was Janene Perreira van S.M.A.R.T (Stranded Marine Animal Rescue Team); en Carol Walton en haar span van SAPREC (Seevoël en Pikkewyne Rehabilitasie Sentrum).
Carol, wat al 20 jaar hier werksaam is, het ŉ insiggewende skyfievertoning en praatjie gelewer. SAPREC is ŉ nie-winsgewende organisasie wat in 2005 gestig is om beseerde seevoëls en pikkewyne te behandel langs die kuslyn vanaf Stilbaai tot in Plettenbergbaai. Vissermanne se lyn en hoeke is ŉ ernstige probleem omdat dit deur ŉ veearts teen groot onkostes verwyder moet word. Die Afrika Pikkewyn is reeds op die bedreigde spesie lys.
Janene van S.M.A.R.T het ook met ŉ belangrike skyfievertoning lede en gaste ingelig oor die tempo waarteen ons strande – wetend of onwetend – besoedel en vernietig word. Volgens ŉ studie wat S.M.A.R.T tydens ŉ kus skoonmaak projek gedoen het, is die items wat die grootste besoedeling in die Mosselbaai omgewing veroorsaak, die volgende:
Mikro plastiek stukkies (‘nurdels’)
Klein stukkies glas
Lekkergoed en ‘chips’ pakkies en omhulsels
Meters gekoekte vislyn
Nie-winsgewende organisasies is afhanklik van donasies en vrywilligers, so kontak hulle vandag om jou deel te doen.
By VLV|2019-08-28T15:36:54+02:00Augustus 28th, 2019|Klein Brakrivier Tak, News|0 Comments